# Amedeo Avogadro

### De Viquipèdia

Amedeo Avogadro

Lorenzo Romano Amedeo Carlo Avogadro, (6 d'agost de 1776 - 9 de juliol de 1856) fou un científic italià, i comte de Quaregna e Cerreto.

Nascut en una família noble del Piemont, Avogadro fou un estudiant brillant, es graduà en lleis eclesiàstiques amb només 20 anys i inicià la seva carrera professional. Però al cap de poc temps, es dedicà a la física i les matemàtiques, les seves ciències preferides. Al 1809 començà a fer de professor d'aquestes matèries, al liceu de Vercelli, on la seva família disposava d'unes propietats.

Durant una estada a Vercelli escrigué un article on formulava la següent hipòtesi avui en dia coneguda com a Llei d'Avogadro;

  "Volums iguals de gassos, sota les mateixes condicions de pressió i temperatura, hi conténen el mateix nombre de molècules.

Envià l'escrit a De Lamétherie's Journal de Physique, de Chimie et d'Histoire naturelle i fou publicat en l'edició de 14 de juliol de 1811 amb el títol; Essai d'une manière de déterminer les masses relatives des molecules élémentaires des corps, et les proportions selon lesquelles elles entrent dans ces combinaisons.

Avogadro desenvolupà aquesta hipòtesi després que Joseph Louis Gay-Lussac publiqués el 1808 la seva llei de volums i combinació de gasos. La dificultat principal amb la qual Avogadro topà fou l'enorme confusió que existia a l'època entre àtoms i molècules. Una de les contribucions principals d'Avogadro fou distingir les unes de les altres, postulant que les partícules simples també podien ser molècules, i que aquestes estaven formades per àtoms. Avogadro no usà la paraula "àtom", ja que "àtom" i "molècula" s'utilitzaven gairebé indistintament. Per referir-se als àtoms parlava d'un tipus de molècula que anomenava "molècula elemental". També es va afinar la definició de massa, diferenciant-la del pes.

A la quantitat de molècules presents en una quantitat de matèria en grams igual al pes molecular (molècula gram o, simplement, mol) se l'anomena nombre d'Avogadro (NA) i és aproximadament 6.02214199 × 1023.

Obtingut de "http://ca.wikipedia.org../../../a/m/e/Amedeo_Avogadro_624b.html"

Categories: Químics | Italians

##### Views

- Article
- Discussió
- Revisió actual

##### Cerca

##### En altres llengües

- Azərbaycan
- বাংলা
- Česky
- Cymraeg
- Deutsch
- English
- Español
- فارسی
- Suomi
- Français
- Galego
- עברית
- Hrvatski
- Bahasa Indonesia
- Italiano
- 日本語
- ქართული
- Taqbaylit
- Lietuvių
- Nederlands
- ‪Norsk (bokmål)‬
- Polski
- Piemontèis
- Português
- Română
- Русский
- Slovenčina
- Slovenščina
- Shqip
- Svenska
- ไทย
- Türkçe
- Українська
- 中文